wickkiey/tamil-wikipedia-chunked huggingface dataset:
# மாநிலங்களவைத் தேர்தல்கள் 2002

**மாநிலங்களவைத் தேர்தல்கள் 2002** (*2002 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவைக்கு உறுப்பினர்களைத் தேர்ந்தெடுப்பதற்காக 2002ஆம் ஆண்டு நடைபெற்ற தேர்தல்கள் ஆகும். 17 மாநிலங்களிலிருந்து முறையே 56 உறுப்பினர்களையும், கர்நாடகாவிலிருந்து நான்கு உறுப்பினர்களையும், ஜம்மு மற்றும் காஷ்மீரிலிருந்து நான்கு உறுப்பினர்களையும், மற்றும் இரண்டு மாநிலங்களிலிருந்து 11 உறுப்பினர்களையும் மாநிலங்களவைக்குத் தேர்ந்தெடுக்க இத்தேர்தல்கள் நடைபெற்றன.
# மாநிலங்களவைத் தேர்தல்கள் 2002

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுக்க 2002ல் தேர்தல் நடத்தப்பட்டது. *பட்டியல் முழுமையடையவில்லை.*
# மாநிலங்களவைத் தேர்தல்கள் 2002

## தேர்தல்கள்

### தேர்ந்தெடுக்கப்பட்ட உறுப்பினர்கள்

2002-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2002-2008 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2008ஆம் ஆண்டில் ஓய்வு பெற்றனர்.
# டொகோ

**டொகோ** ஒரு துருக்கிய கார் உற்பத்தி நிறுவனம் ஆகும். இது 2018 இல் கூட்டு முயற்சியாக நிறுவப்பட்டது.  
துருக்கியில் உள்நாட்டுக் கார்களை உற்பத்தி செய்வதற்காக புதிய கார் உற்பத்தி ஆலையை அறிமுகப்படுத்திய 6 வெவ்வேறு அமைப்புகளால் இந்த நிறுவனம் உருவாக்கப்பட்டது.  
2023 ஆம் ஆண்டுக்குள் தனது புதிய வாகனங்களின் பெருமளவிலான உற்பத்தியைத் தொடங்கும் என்று நிறுவனம் அறிவித்துள்ளது.
# அரிட்டாபட்டி பல்லுயிர் சூழலியல் பாரம்பரியத் தளம்

**அரிட்டாபட்டி பல்லுயிர் சூழலியல் மண்டலம்** (**Arittapatti biodiversity heritage site**), 2002ஆம் ஆண்டின் பல்லுயிர் சுழல் சட்டத்தின் கீழ் தமிழ்நாட்டின் முதல் பல்லுயிர் சூழலியல் பாரம்பரியத் தலமாக, அரிட்டாபட்டி-மீனாட்சிபுரம் பல்லுயிர் சூழலியல் மண்டலத்தை 22 நவம்பர் 2022 அன்று தமிழ்நாடு அரசு அறிவித்தது.இது மதுரை மாவட்டம், மேலூர் வட்டம், மேலூர் ஊராட்சி ஒன்றியம், அரிட்டாபட்டி ஊராட்சியில் உள்ள அரிட்டாப்பட்டி மற்றும் மீனாட்சிபுரம் கிராமங்களில் உள்ள மரங்கள் கொண்ட 7 தொடர் மலைக்குன்றுகள், என்றும் வற்றாத 200 சுனைகள், 72 குளங்கள், 3 தடுப்பணைகள் கொண்ட 193.21 எக்டேர் பரப்பளவில் அமைந்துள்ளது.
# அரிட்டாபட்டி பல்லுயிர் சூழலியல் பாரம்பரியத் தளம்

## அமைவிடம்

அழகர்மலைக்கும், பெருமாள் மலைக்கும் இடையே உள்ள அரிட்டாப்பட்டி-மீனாட்சிபுரம் பல்லுயிர் சூழலியல் மண்டலம், மேலூருக்கு மேற்கே 9 கிலோ மீட்டர் தொலைவிலும்; மதுரையிலிருந்து 27 கிலோ மீட்டர் தொலைவிலும் உள்ள அரிட்டாபட்டி ஊராட்சியில் அமைந்துள்ளது.
# அரிட்டாபட்டி பல்லுயிர் சூழலியல் பாரம்பரியத் தளம்

## பறவைகளும் விலங்குகளும்

அரிட்டாபட்டி பல்லுயிர் சூழலியல் மண்டலத்தில் உள்ள கழுகு இனங்களில் இந்திய பொறி வல்லூறு, சிற்றழல், ராஜாளி, பெரும் புள்ளி கழுகு, கருங்கழுகு, கொம்பன் ஆந்தை, பூமன் ஆந்தை, நீல பூங்குருவி, சருகு திருப்பி உள்ளிட்ட 275 வகைப் பறவைகள் உள்ளது. மேலும் 46 வகை வண்ணத்துப்பூச்சிகள், புள்ளி மான்கள், கடமான், நரி, காட்டுப்பன்றிகள், எறும்புத் திண்ணிகள், உடும்பு, பாம்பினங்கள், எண்ணவற்ற வண்டினங்கள் உள்ளிட்ட 275 வகைப் பறவைகள், எறும்புத் திண்ணிகள், மலைப்பாம்புகள், உடும்புகள் போன்ற விலங்கினங்கள் உள்ளது.
# அரிட்டாபட்டி பல்லுயிர் சூழலியல் பாரம்பரியத் தளம்

## பாரம்பரியச் சின்னங்கள்

இச்சூழலியல் மண்டலத்தில் கிபி 7-8 ஆம் நூற்றாண்டில் முற்கால பாண்டியர்கள் வடிவமைத்த அரிட்டாபட்டி மலைக்குன்றுகளில் குடைவரைக் கோயில், கிமு இரண்டாம் நூற்றாண்டு காலத்திய சமணர் படுகைகள், குகைகள், மகாவீரர் புடைப்புச் சிற்பம் மற்றும தமிழ்ப் பிராமி கல்வெட்டு மற்றும் 1300 ஆண்டுகள் பழமையான தமிழ் வட்டெழுத்து கல்வெட்டுகளும் உள்ளன.
# அரிட்டாபட்டி பல்லுயிர் சூழலியல் பாரம்பரியத் தளம்

## இதனையும் காண்க

- உயிரியற் பல்வகைமை
- அரிட்டாபட்டி ஊராட்சி
- அரிட்டாபட்டி
- அரிட்டாபட்டி மலைக்குன்றுகள்
# இரேவந்தா

**இரேவந்தா** (*Revanta*) அல்லது **இரைவதா** (சமஸ்கிருதம்: रेवन्त, "புத்திசாலித்தனம்") இந்து சமயத்தைச் சேர்ந்த ஒரு சிறிய தெய்வமாகும். இருக்கு வேதத்தின்படி, இரேவந்தா சூரியனுக்கும் அவரது மனைவி சந்தியாவிற்கும் பிறந்த இளைய மகன். இமயமலையில் வனவாசிகளாக வாழ்வதாக நம்பப்படும் - இயக்கர்களைப் போன்ற - செல்வத்தின் கடவுளான குபேரனின் உதவியாளர்களாகவும், அவருடைய மறைந்திருக்கும் செல்வங்களைப் பாதுகாக்கும் குக்யர்களின் தலைவனாகச் சித்தரிக்கப்படுகிறார். இவரது உருவங்கள் மற்றும் சிற்பங்கள் பெரும்பாலும் வில் மற்றும் அம்புகளுடன் குதிரையில் வேட்டையாடுபவராக காட்டுகின்றன.  
இரேவந்தாவின் வழிபாடு குறிப்பாக மத்திய கால கிழக்கு இந்தியாவில் ( பீகார் மற்றும் வங்காளம் ) பொதுவானது. பல தொல்பொருள் கண்டுபிடிப்புகள் கி.பி 6 ஆம் நூற்றாண்டில் இவருக்கு அர்ப்பணிக்கப்பட்ட ஒரு வழிபாட்டு முறை இருந்ததைக் குறிக்கிறது.
# இரேவந்தா

## புராணக்கதைகள்

விஷ்ணு புராணம், மார்க்கண்டேய புராணம் போன்ற நூல்களில் இரேவந்தாவின் பிறப்புப் பற்றிய கதை கூறப்பட்டுள்ளது. ஒருமுறை, விண்ணுலக கட்டிடக்கலை நிபுணரான விசுவகர்மனின் மகளும், சூரியனின் மனைவியுமான சந்தியா ( சரண்யு ), சூரியக் கடவுளின் உக்கிரத்தை தாங்க முடியாமல், பெண் குதிரை வடிவத்தில் காடுகளுக்குச் சென்று துறவறத்தில் ஈடுபடுகிறார். தன்னைப் போலவே தோற்றமளிக்கும் சாயா என்பவளை அவள் நிழலாகக் காட்டினாள். சாயா உண்மையான சந்தியா அல்ல என்பதை உணர்ந்த சூரியன், சந்தியாவைத் தேடி கடைசியாக உத்தர குரு காடுகளில் அவளைக் கண்டுபிடித்தார். அங்கு சூரியன் குதிரை வேடமிட்டு சந்தியாவை அணுகினார். அவர்களின் சங்கமம் அஸ்வினிகள் மற்றும் இரேவந்தா என்ற இரட்டையர்களை உருவாக்கியது. கூர்ம புராணம் மற்றும் மத்ச புராணத்தில், இரேவந்தாவின் தாயின் பெயராக சூரியனின் மற்றொரு மனைவியான இராத்திரி (ரஜினி) என்பதாக குறிப்பிடப்படுகிறது. மார்க்கண்டேய புராணத்தின் மற்றொரு அத்தியாயத்தில், இவர் சாயாவின் மகன் என்றும் இவரது சகோதரர்கள் சனி, தபதி மற்றும் சாவர்ணி மனு ஆகியோர் எனக் கூறப்பட்டுள்ளது.  
மார்கண்டேய புராணம் மேலும் கூறுகையில், "காடுகள் மற்றும் பிற தனிமையான இடங்களின் பயங்கரங்கள், எதிரிகள் மற்றும் கொள்ளையர்களின் பயங்கரங்களுக்கு மத்தியில்" குக்யர்களின் தலைவராக பணி புரிய சூரியனால் இவருக்கு பணி வழங்கப்பட்டது. சில சமயங்களில், இரேவந்தா உருவங்களில் கொள்ளையர்களை எதிர்த்துப் போராடுவதாக சித்தரிக்கப்படுகிறார்.  
தேவி பாகவத புராணத்தின் மற்றொரு கதை இவரைப் பற்றிய குறிப்புகளைக் கொண்டுள்ளது. ஒருமுறை உச்சைச்சிரவம் என்ற ஏழு தலை குதிரையின் மீது ஏறி விஷ்ணுவின் இருப்பிடத்திற்குச் சென்றபோது, விஷ்ணுவின் மனைவி லட்சுமி அந்த குதிரையின் அழகால் மயங்கி விஷ்ணு கேட்ட கேள்வியைப் புறக்கணித்தாள். இதனால், அவள் விஷ்ணுவால் சபிக்கப்பட்டாள்.  
மார்கண்டேய புராணம் இரேவந்தாவை "வாள் மற்றும் வில் ஏந்தி, கவசத்தை அணிந்து, குதிரையின் மீது ஏறி, அம்புகள் மற்றும் அம்புகளை ஏந்தி" வர்பவராக விவரிக்கிறது. காளிகா புராணம், இவர் வலது கையில் வாளையும், இடது கையில் சாட்டையையும் ஏந்தி, வெள்ளைக் குதிரையில் அமர்ந்திருப்பதை விவரிக்கிறது. இதனால் இவர் குதிரையில் சவாரி செய்பவராக அய -வாகனர் என்று அழைக்கப்படுகிறார். வராகமிகிரர் இவரை வேட்டையாட உதவியாளர்களுடன் வந்ததாக விவரிக்கிறார். இரேவந்தா ஒரு குதிரையில் அமர்ந்து வேட்டை நாயுடன் செல்வது போலவும் சித்தரிக்கப்படுகிறார். இவரது உதவியாளர்கள் ஈட்டிகள் மற்றும் வாள்கள் போன்ற பல்வேறு வேட்டையாடும் ஆயுதங்களுடன் சித்தரிக்கப்படுகிறார்கள். அவர்களில் சிலர் சங்கு ஊதுவது அல்லது மேளம் முழங்குவது அல்லது குடையை தங்கள் ஆண்டவரின் தலைக்கு மேல் வைத்திருப்பது போல் காட்டப்பட்டுள்ளது. குடை அரசமரத்தின் சின்னமாக உள்ளது. மேலும், அவர்களில் சிலர் பறப்பது அல்லது மது அல்லது தண்ணீர் குடுவைகளை வைத்திருப்பது போல் சித்தரிக்கப்பட்டுள்ளது. சில நேரங்களில், ஒரு உதவியாளர் இறந்த பன்றியை தோளில் சுமந்து செல்கிறார் அல்லது நாய் ஒரு பன்றியைத் துரத்துகிறது.
# இரேவந்தா

## வழிபாடு

இரேவந்தா போர்வீரர்கள் மற்றும் குதிரைகளின் காவல் தெய்வமாகவும், காடுகளின் ஆபத்துக்களில் இருந்து பாதுகாவலராகவும், வேட்டையாடுவர்களின் கடவுளாகவும் வணங்கப்பட்டார். இரேவந்தாவின் வழிபாடு சூரிய வழிபாட்டு முறையான சௌரத்துடன் நெருக்கமாக தொடர்புடையது. பெரும்பாலும், விஷ்ணு தர்மோத்திரம் மற்றும் காளிகா புராணம் போன்ற நூல்கள் சூரியனுடன் அல்லது சூரிய வழிபாட்டின் சடங்குகளின்படி இரேவந்தாவை வழிபட பரிந்துரைக்கின்றன. சபா-கல்ப-தருமம், சூர்யனுக்குப் பிறகு, இந்து மாதமான ஐப்பசியில், போர்வீரர்களால் இரேவந்தாவை வழிபட பதிவு செய்கிறது. நான்காவது பாண்டவரான நகுலன் குதிரைப் பற்றி "அசுவசாஸ்திரம்" என்பதை எழுதியதாக நம்பப்படுகிறது. குதிரைகளை பேய்களிடமிருந்து பாதுகாக்க இரேவந்தா வழிபாட்டை அவர் பரிந்துரைக்கிறார். காலச்சூரி மன்னன் இரண்டாம் இரத்னதேவனால் கட்டமைக்கப்பட்ட விக்ரானாபூரில் (நவீன கோட்காப், மத்தியப் பிரதேசம் ) இரேவந்தாவின் பிரதான தெய்வமான கோயில் பற்றி பேசும் ஒரு கல் கல்வெட்டு உள்ளது.
# குக்யர்கள்

**குக்யர் (கள்)** (*Guhyaka*) (गुह्यक, அதாவது "மறைக்கப்பட்டவை") என்பது இந்து புராணங்களில் காணப்படும் இயற்கைக்கு அப்பாற்பட்ட உயிரினங்களின் ஒரு வகுப்பாகும். இயக்கர்களைப் போலவே, செல்வத்தின் கடவுளான குபேரனின் உதவியாளர்களாகவும், அவருடைய மறைந்திருக்கும் பொக்கிசங்களைப் பாதுகாப்பவர்களாவும் இவர்கள் விவரிக்கப்படுகிறார்கள். குக்யர்கள் மலைக் குகைகளில் வாழ்வதாக நம்பப்படுகிறது. அதனால் இவர்களின் பெயர், "மறைந்திருப்பவர்களாக" சித்தரிக்கப்படுகிறது. இவர்களின் அதிபதி குபேரன் "குக்யகாதிபதி" என்று அழைக்கப்படுகிறார்.
# குக்யர்கள்

## விளக்கம்

அமெரிக்க சமசுகிருத அறிஞரான *எட்வர்ட் வாச்பர்ன் ஆப்கின்சு*, இவர்கள் தனித்துவமான உயிரினங்கள் அல்ல, ஆனால் மறைந்திருந்திருக்கும் ஆவிகளுக்கான பொதுவான பெயர் என்கிறார். இவர்கள் மனுதரும சாத்திரம், அரி வம்சம், மகாபாரதத்தின் பிற்சேர்க்கையில், தனித்துவமான மனிதர்களாக குறிப்பிடப்பட்டுள்ளனர். இருப்பினும், மேகதூதம் இவர்களை இயக்கர்களுடன் அடையாளப்படுத்துகின்றன.  
கயிலை மலையில் இவர்களுடன் வசிக்கும் குபேரனின் மிகவும் நம்பகமான மற்றும் நெருங்கிய கூட்டாளிகளாக குக்யர்ககள் விவரிக்கப்படுகிறார்கள். கடவுளுக்கும் இதிகாச நாயகன் இராமனுக்கும் போரில் உதவுவதற்காக அவருக்கு மந்திரக் கண்களைக் கழுவுதல் போன்ற முக்கியமான பணிகளை குபேரன் இவர்களுக்கு வழங்குகிறான். இவர்கள் தூதர்களாகவும் பணியாற்றுகிறார்கள். மேலும் போர்களுக்கு சாட்சியாகவும் அனுப்பப்படுகிறார்கள். இவர்கள் பூமியிலும் மலைகளிலும் வாழ்கிறார்கள். இவர்கள் இயற்கையில் பாதி பறவை அல்லது அரை குதிரை என விவரிக்கப்படுகின்றனர். காவியத்தில் வீமன், குபேரனின் கந்தமந்தனைத் தாக்கி அவர்களைக் கொல்கிறான் என்றும் விவரிக்கப்பட்டுள்ளது. மகாபாரதப் போரில் குறிப்பிடப்பட்டுள்ளபடி, வீரமோ, கோழையோ இல்லாமல் வாளால் இறக்கும் வீரர்கள், மரணத்திற்குப் பிறகு குக்யர்களின் இருப்பிடத்திற்குச் செல்வதாகக் கூறப்படுகிறது. பாகவத புராணத்தில், குபேரனின் மகன் நளகுவரனும், மணிக்ரீவனும் குக்யர்களாக விவரிக்கப்படுகிறார்கள்.  
குபேரனுடன் அடிக்கடி தொடர்புடையவர்களாக இருந்தாலும், வராகமிகிரரின் *பிருகத்-சம்கிதை* மற்றும் சில புராணங்கள் குக்யர்களை சூரியனின் மகனான இரேவந்தாவின் உதவியாளர்களாக விவரிக்கின்றன.இரேவந்தா சூரியனால் குக்யர்களின்ன் தலைவனாக கடமையாற்றப நியமிக்கப்பட்டதாக மார்க்கண்டேய புராணம் குறிப்பிடுகிறது. சிற்பங்களில், இரேவந்தா வேட்டையாடும் காட்சிகளில் குக்யர்களுடன் சித்தரிக்கப்படுகிறார்.
# மண்ணடி, சென்னை

**மண்ணடி** என்பது இந்தியா தீபகற்பத்தின் தமிழ்நாடு மாநிலத்தில், சென்னை மாவட்டத்திலுள்ள புறநகர்ப் பகுதியாகும். வணிக நிறுவனங்கள் மற்றும் குடியிருப்புகள் அதிகமான நெருக்கத்துடன் இங்கு அமைந்துள்ளன. .
# மண்ணடி, சென்னை

## அமைவிடம்

கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள மண்ணடி நகரின் புவியியல் ஆள்கூறுகள் 13°05'37.7"N 80°17'20.8"E (அதாவது, 13.093800°N 80.289100°E) ஆகும்.
# மண்ணடி, சென்னை

## அருகிலுள்ள ஊர்கள்

பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை, வண்ணாரப்பேட்டை, சௌகார்பேட்டை ஆகியவை இந்நகரின் அருகிலுள்ள ஊர்களாகும்.
# மண்ணடி, சென்னை

## போக்குவரத்து

### சாலைப் போக்குவரத்து

இராஜாஜி சாலை, பிரகாசம் சாலை (பிராட்வே), நேதாஜி சுபாஷ் சந்திர (NSC) போஸ் சாலை வழியாக இயக்கப்படும் சென்னை மாநகரப் பேருந்துகள் ஏராளம். இவற்றினால் மண்ணடி வந்து செல்வோரின் பயணங்கள் எளிதாக இருக்கின்றன.
# மண்ணடி, சென்னை

## போக்குவரத்து

### தொடருந்து போக்குவரத்து

சென்னைக் கடற்கரை தொடருந்து நிலையம் வழியாகப் பயணிப்பவர்கள் மண்ணடி வந்து செல்வது சுலபம்.
# மண்ணடி, சென்னை

## போக்குவரத்து

### தொடருந்து போக்குவரத்து

#### மெற்றோ வழித்தடம்

சென்னை மெற்றோவின் நீல, சுரங்கப்பாதை வழித்தடம் மண்ணடி வழியாகச் செல்வதுடன், மண்ணடி மெட்ரோ நிலையம் மண்ணடியில் அமைந்து, இங்குள்ள மக்களின் பயன்பாட்டில் பெரும்பங்கு வகிப்பது குறிப்பிடத்தக்கது.
# மண்ணடி, சென்னை

## மருத்துவம்

'சென்னை நேஷனல் மருத்துவமனை' என்ற பெயரில் ஜாஃபர் சரங் தெருவில், பல்நோக்கு மருத்துவமனை ஒன்று உள்ளது.
# மண்ணடி, சென்னை

## ஆன்மீகம்

மராட்டிய மன்னர் சத்ரபதி சிவாஜி மற்றும் மகாகவி பாரதியார் வழிபட்ட வரலாற்றுப் புகழ்பெற்ற கோயிலான காளிகாம்பாள் கோவில், மற்றும் பாரம்பரிய எழில்மிகு கட்டிடங்களில் ஒன்று என 'சிஎம்டிஏ' (CMDA) அமைப்பால் அறிவிக்கப்பட்ட கச்சாலீசுவரர் கோவில், ஜார்ஜ் டவுன், சென்னை, ஆகியன மண்ணடியில் உள்ளன.
# நாட்டாமங்கலம் ஆதிசிவன் கோயில்

மதுரை மாவட்டம் உசிலம்பட்டியில் இருந்து 13 கி மீ தொலைவில் உள்ள **நாட்டாமங்கலம்** எனும் ஊரில்,சிவன் நாட்டார் தெய்வமாக எழுந்தருளியுள்ள **ஆதிசிவன் திருக்கோயில்** அமைந்துள்ளது. பெருந்தெய்வ வழிபாடாகவே பெரும்பாலும் அறியப்பட்ட சிவ வழிபாடு, இங்கு நாட்டார் தெய்வ வழிபாடாக காணப்படுகிறது. அநேக திருத்தலங்களில் லிங்க ரூபமாகவே எழுந்தருளியுள்ள சிவபெருமான், இங்கு சிலா ரூபமாக **(சிலை வடிவில்)** காட்சியளிப்பது இத்தலத்தின் சிறப்பாகும். மேலும் இங்கு சிறு தெய்வ வழிபாடும் சேர்ந்தே காணப்படுகிறது. இங்கு ஸ்தல விருட்ச்சமாக வில்வமரம் அமைந்துள்ளது. சிவபெருமானுடன் கீழ்கண்ட தெய்வங்களும் இங்கே வழிபாடு செய்யப்பட்டு வருகிறது.  
1. மாயாண்டி சாமி
1. வீரபத்திர சாமி
1. பெரிய கருப்ப சாமி
1. சின்ன கருப்ப சாமி
1. பேச்சியம்மன்
1. ராக்காச்சியம்மன்
# நாட்டாமங்கலம் ஆதிசிவன் கோயில்

## ஸ்தல வரலாறு

முன்பொரு காலத்தில் உண்டாத் தேவர், உலகாத் தேவர் சகோதரர்கள் வெள்ளரிபட்டி என்ற கிராமத்திலிருந்து வெளியேறி தத்தம் மனைவிமாருடன் வந்து கொண்டிருந்தனர். அப்போது அடர்ந்த வனப்பகுதியாக இருந்த நாட்டமங்கலம் கிராமத்தை அடைந்த போது, அங்கிருந்த நீர் வளத்தை கண்டு அப்பகுதியைத் தங்கள் வாழ்விடமாகக் கொண்டனர். அதே பகுதியில் மறைந்து வாழ்ந்து வந்த சில வேடர்கள், அவர்களுக்கு தொடர்ந்து தொல்லை கொடுத்து வந்தனர். இந்நிலையில் உலகாத் தேவரின் மனைவி கருவுற்று, நிறைமாத கர்ப்பிணியாக இருந்தார். ஒரு நாள், நீர் எடுத்து வந்த அவர் வயிற்றில், வேடர்களின் அம்பு பாய்ந்தது. வலியில் துடித்த உலகாத் தேவர் மனைவியின் குரலுக்காக கருணை உள்ளதோடு இறங்கி வந்து காட்சி தந்தார் சிவபெருமான். உண்டா தேவர், உலகத் தேவரின் வாரிசுகளை காப்பதாக வாக்களித்த சிவபெருமான், அங்கேயே தவக்கோலத்தில் அமர்ந்தார். உண்டா தேவர், உலகத் தேவரின் வாரிசுகள் இன்னமும் பெரியவாகைக்குளம், சின்னவாகைக்குளம், பெருங்காமநல்லூர், நட்டமங்கலம், அய்யம்பட்டி, சக்கரைப்பட்டி, நாகலாபுரம் ஆகிய கிராமங்களில் வாழ்ந்து வருகின்றனர். மேலும் இந்த ஆதிசிவனை தங்கள் குல தெய்வமாக வழிபட்டு வருகின்றனர்.
# நாட்டாமங்கலம் ஆதிசிவன் கோயில்

## மூலவர் சன்னதி திறக்கப்படும் நாட்கள்

இங்கு எழுந்தருளியுள்ள சிவ பெருமான் தவக்கோலத்தில் இருப்பதால், மூலவர் சன்னதி வருடத்தில் கீழ்கண்ட ஐந்து தினங்களில் மட்டுமே திறக்கப்பட்டு பூஜைகள் நடத்தப்படும்.  
1. சித்திரை முதல் நாள்
1. ஆடி முதல் நாள்
1. ஆடி கடைசி நாள்
1. மார்கழி முதல் நாள்
1. தை முதல் நாள்
# அஸ்வினி குமார் உபாத்தியாயா

**அஸ்வினி குமார் உபாத்தியாயா** (**Ashwini Kumar Upadhyay**), இந்திய உச்ச நீதிமன்ற வழக்கறிஞரும், தில்லி பாரதிய ஜனதா கட்சியின் அரசியல்வாதியும் ஆவார்.  
2011-இல் அண்ணா அசாரே நடத்திய ஊழலுக்கு எதிரான இயக்கத்தில் பங்கு கொண்டவர். பின்னர் ஆம் ஆத்மி கட்சி நிறுவன உறுப்பினர்களில் இவரும் ஒருவர். இவர் அதிகமான பொது நல வழக்குகள் தொடர்ந்தமைக்கு புகழ்பெற்றவர்.
# அஸ்வினி குமார் உபாத்தியாயா

## பொதுநல வழக்குகள்

இந்திய உச்ச நீதிமன்ற வழக்கறிஞரான அஸ்வினி குமார் உபாத்தியாயா சமூக, பொருளாதார பிரச்சனைகள் தொடர்பாக உச்ச நீதிமன்றத்தில் பொதுநல வழக்குகள் தொடர்ந்து வாதாடுபவர். ஆகஸ்ட் 2021ல் இவர் தாக்கல் செய்த பொதுநல மனுவின் மூலம், சம்பந்தப்பட்ட மாநில உயர் நீதிமன்றத்தின் அனுமதியின்றி நாடாளுமன்றம் மற்றும் சட்டமன்ற உறுப்பினர்கள் மீதான குற்ற வழக்குகள் எதுவும் திரும்பப் பெறப்படாமல் இருப்பதை உறுதி செய்வதில் முக்கிய பங்காற்றியுள்ளார். .
உபாத்யாயா சமூக, சட்ட, நிர்வாகம் மற்றும் பரந்த அளவிலான பிற சிக்கல்கள் தொடர்பான பொதுநல வழக்குகளைத் தொடர்ந்து தாக்கல் செய்வதில் பெயர் பெற்றவர். கடந்த 5 ஆண்டுகளில் 50க்கும் மேற்பட்ட பொதுநல வழக்குகளை தாக்கல் செய்தமைக்கு தனிச்சிறப்பு இவருக்கு உண்டு. இவர் தொடர்ந்த பொதுநல வழக்குகள் தொடர்ந்து அதிகமாக இருந்ததால், சூலை 2022ல், உபாத்யாயா தொடர்ந்த பொதுநல வழக்குகளுக்காக ஒரு சிறப்பு நீதிமன்றத்தை அமைக்க வேண்டும் என்று உச்ச நீதிமன்றம் கருத்து கூறியது.
# அஸ்வினி குமார் உபாத்தியாயா

## பொதுநல வழக்குகள்

### அரசியல் மற்றும் ஊழலுக்கு எதிரான போராட்டம்

ஜன்லோக்பால் இயக்கத்தைத் தொடர்ந்து, 2018 இல் உபாத்யாய் லோக்ஆயுக்தாவுக்கான மாநில அளவிலான நியமனம் தொடர்பாக ஒரு பொதுநல மனுவை தாக்கல் செய்தார். இதற்கு உச்ச நீதிமன்றம் 12 மாநிலங்கள் மற்றும் யூனியன் பிரதேசங்களிடம் விளக்கம் கேட்டது.  
இவர் தேர்தல் நடைமுறைகள் தொடர்பாக பல பொதுநல மனுக்களை தாக்கல் செய்துள்ளார். அப்படிப்பட்ட ஒரு பொதுநல மனுவில் ஒன்று, தேர்தல் ரத்து செய்யப்பட்ட அல்லது செல்லாது என அறிவிக்கப்பட்ட கட்சிகள் மற்றும் வேட்பாளர்கள் புதிய வாக்கெடுப்புகளில் பங்கேற்பதைத் தடுக்குமாறு தேர்தல் ஆணையத்தைக் கோரியது. சாதி, மதம், சமூகம் ஆகியவற்றின் பெயரால் வாக்கு கேட்கும் வேட்பாளர்களை தகுதி நீக்கம் செய்ய வேண்டும் என்று மற்றொரு பொதுநல மனுவை இவர் உச்ச நீதிமன்றத்தில் தாக்கல் செய்தார். மேலும் இவர் வழக்கறிஞர் விஜய் அன்சாரியாவுடன் இணைந்து தாக்கல் செய்த மற்றொரு பொதுநல மனுவில், ஊழல் அரசியல் தலைவர்களை விசாரிக்க சிறப்பு நீதிமன்றங்களை நியமிக்க வேண்டும் என்று கோரினார். உபாத்யாயா தாக்கல் செய்த பொதுநல மனுவில், அரசியல் கட்சிகளின் தேர்தல் அறிக்கைகளை சட்டப்பூர்வமாக நடைமுறைப்படுத்தக்கூடிய ஆவணங்களாக ஆக்க வேண்டும் என்று கோரப்பட்டது.  
ஜனவரி 2022ல், உபாத்யாயா, தேர்தலின் போது வேட்பாளர்களின் குற்றச் செயல்கள் குறித்த விவரங்களைப் பதிவு செய்யாத கட்சிகளின் பதிவை ரத்து செய்ய பொதுநல வழக்கு தாக்கல் செய்தார்.
# அஸ்வினி குமார் உபாத்தியாயா

## பொதுநல வழக்குகள்

### மகளிர் மற்றும் குடும்பம்

குடும்ப பிரச்சனைகள் தொடர்பாக, உபாத்யாயா பெண்களுக்கு ஒரே மாதிரியான திருமண முறிவு சட்டம் கோரி பொதுநல வழக்கு தாக்கல் செய்தார். மற்றொன்றில் பலதார மணம் மற்றும் இசுலாமிய சமூகத்தில் நிக்காஹ் ஹலாலா நடைமுறையை தடை செய்ய உச்ச நீதிமன்றத்தை நாடினார். மே 2021ல், நாட்டில் மக்கள் தொகை வெடிப்பைக் கட்டுப்படுத்த இரண்டு குழந்தைகள் கொள்கைக்காக ஒரு பொதுநல வழக்கை உச்ச நீதிமன்றத்தில் தாக்கல் செய்தார். அவர் மக்கள்தொகைக் கட்டுப்பாட்டுச் சட்டத்தை அறிமுகப்படுத்த முயன்றார். மேலும் இந்திய அரசின் சுகாதாரம் & குடும்ப நலத்துறை அமைச்சகத்தை இந்த பொதுநல மனுவில் ஒரு கட்சியாக்கினார். தகவல் அறியும் உரிமை சட்டத்தை எதிர்த்து, உபாத்யாயா மதரசாக்கள் மற்றும் *வேத* பள்ளிகளுக்கு பொதுவான பாடத்திட்டத்தை கோரி பொதுநல வழக்கை உச்ச நீதிமன்றத்தில் தாக்கல் செய்தார்.  
2019 ஆம் ஆண்டில், நாகாலாந்து மாநிலத்தின் திமாப்பூர் நகரத்தில் நாகா அல்லாத மக்கள் உள்நாட்டு நுழைவு அனுமதிச் சீட்டு முறையை பின்பற்றி பாதுகாப்பு கோரி இவர் உச்ச நீதிமன்றத்தில் பொதுநல வழக்கு மனு தாக்கல் செய்தார்.
# அஸ்வினி குமார் உபாத்தியாயா

## பொதுநல வழக்குகள்

### சமூகம்

பிப்ரவரி 2022 இல், கிறிஸ்தவ மதத்திற்கு மாறுவதற்கு அழுத்தம் கொடுத்ததாகக் கூறி, தமிழ்நாட்டில் ஒரு பள்ளி மாணவி லாவண்யா தற்கொலை செய்து கொண்டதைத் தொடர்ந்து, எமாற்றி மத மாற்றங்களை செய்வதை ஒழுங்குபடுத்துவதற்காக உபாத்யாயா உச்ச நீதிமன்றத்தில் ஒரு பொதுநல மனுவை தாக்கல் செய்தார். மார்ச் 2022ல், மாநில அளவில் சிறுபான்மையினரை அடையாளம் காண்பதற்கு, உபாத்யாயா உச்ச நீதிமன்றத்தில் பொதுநல வழக்கு தாக்கல் செய்தார். இதன் பொருள் இந்து சமூகம் இந்தியாவில் குறைந்தபட்சம் 10 மாநிலங்களில் சிறுபான்மை அந்தஸ்து பெற தகுதியுடையதாக உள்ளது. ஏப்ரல் 2022ல், உபாத்யாயா வக்ஃப் வாரியத்தின் அரசியலமைப்பு செல்லுபடியை எதிர்த்து தில்லி உயர்நீதிமன்றத்தில் மனு தாக்கல் செய்தார்.
# அஸ்வினி குமார் உபாத்தியாயா

## சொந்த வாழ்க்கை

அஸ்வினி குமார் உபாத்தியாயா நீட்டா உபாத்தியாயாவை மணந்து இரண்டு மகன்களுக்கு தந்தையாக உள்ளார்.
# மாநிலங்களவைத் தேர்தல்கள் 2003

**மாநிலங்களவைத் தேர்தல்கள் 2003** (*2003 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2003ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். கேரளாவிலிருந்து மூன்று உறுப்பினர்களும் புதுச்சேரியிலிருந்து ஒரு உறுப்பினரும் தேர்ந்தெடுக்கப்பட்டனர்.
# மாநிலங்களவைத் தேர்தல்கள் 2003

## தேர்தல்கள்

கேரளா மற்றும் புதுச்சேரியிலிருந்து மாநிலங்களவை உறுப்பினர்களைத் தேர்ந்தெடுப்பதற்கான தேர்தல் நடைபெற்றது.
# மாநிலங்களவைத் தேர்தல்கள் 2003

## தேர்தல்கள்

### தேர்ந்தெடுக்கப்பட்ட உறுப்பினர்கள்

2003-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2003-2009 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2009ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*
**2003-2009 காலத்திற்கான மாநிலங்களவை உறுப்பினர்கள்**  
| - | கேரளா | கே. சந்திரன் பிள்ளை | சிபிஎம் |
| --- | --- | --- | --- |
| கேரளா | தென்னல பாலகிருஷ்ண பிள்ளை | இதேகா |  |
| கேரளா | வயலார் ரவி | இதேகா |  |
| - | புதுச்சேரி | வி.நாராயணசாமி | இதேகா |
| - | } |  |  |
# மாநிலங்களவைத் தேர்தல்கள் 2003

## இடைத்தேர்தல்

கீழ்கண்ட இடைத்தேர்தல் 2003-ம் ஆண்டு நடைபெற்றது.
| - | சத்தீசுகர் | கம்லா மன்கர் | இதேகா | (தேர்தல் 18/09/2003; 02/04/2006 வரை-மன்கர் பகத்ராம் மரணத்தினால் இடைத்தேர்தல்) | } |
| --- | --- | --- | --- | --- | --- |  
-
# மார்த்தோசைட்டு

**மார்த்தோசைட்டு** (*Marthozite*) என்பது Cu(UO<sub>2</sub>)<sub>3</sub>(SeO<sub>3</sub>)<sub>3</sub>(OH)<sub>2</sub>·7H<sub>2</sub>O என்ற மூலக்கூற்று வாய்ப்பாட்டால் அடையாளப்படுத்தப்படும் ஆக்சைடு வகை கனிமமாகும்.  
மார்தோசைட்டு செஞ்சாய்சதுர படிக வடிவம் கொண்ட ஒரு கனிமமாகும். அதாவது ஒன்றுக்கொன்று செங்குத்தான சமமற்ற நீளங்கள் கொண்ட மூன்று அச்சுகள் உள்ளன. செஞ்சாய்சதுரம் என்பதால் ஈரச்சில் மூன்று வெவ்வேறு ஒளியியல் குறியீடுகளை மார்த்தோசைட்டு கொண்டுள்ளது. Marthozite shows pleochroism from yellowish brown to greenish yellow.
# விக்ரம்-எசு

**விக்ரம்-எசு** (*Vikram-S*) என்பது இந்தியாவின் முதல் தனியார் இராக்கெட் ஆகும்.. 2022 ஆம் ஆண்டு நவம்பர் மாதம் 18 ஆம் தேதியன்று காலை 11 மணிக்கு ஏவுகலம் சிறீ அரிகோட்டா ஏவுதளத்தில் இருந்து விண்ணில் ஏவப்பட்டது. இந்திய விண்வெளி ஆராய்ச்சி நிறுவனம் இராக்கெட்டை விண்ணில் ஏவும் பணியை மேற்கொண்டது. ஐதராபாத்தை தளமாகக் கொண்ட இசுகைரூட் தனியார் விண்வெளி தயாரிப்பு நிறுவனம் இராக்கெட்டை தயாரித்தது. இந்தியாவின் விண்வெளித் துறையில் தனியார் இராக்கெட் நிறுவனங்களின் பிரவேசத்தை குறிப்பதாக இந்த நிகழ்வு அமைந்துள்ளது. இந்திய விண்வெளித் திட்டத்தின் தந்தையாகக் கருதப்படும் விக்ரம் சாராபாய் நினைவாக இந்த இராக்கெட்டுக்கு விக்ரம்-எசு எனப் பெயரிடப்பட்டுள்ளது.  
இராக்கெட் ஏவுதலுக்கான இப்பணிக்கு ஆரம்பம் என்ற பொருளைக் குறிக்கும் 'பிரரம்ப்' என்று பெயரிடப்பட்டுள்ளது. பிரரம்ப் ஒரு செயல்விளக்கப் பணியாக இருந்தபோதும், நிறுவனத்தில் தனியார் விண்வெளித் துறையை வலுப்படுத்துவதை நோக்கமாகக் கொண்டதாகும். விக்ரம் ராக்கெட்டின் தொழில்நுட்பம், இயந்திரம் மற்றும் வடிவமைப்புகளை சரிபார்த்து, பூமியின் தாழ்வட்டச் சுற்றுப்பாதையில் அதிக எடையுள்ள இராக்கெட்டுகளை செலுத்தும் திறன் கொண்டதாகும்.
# செப்டம்பர் 13 (திரைப்படம்)

**செப்டம்பர் 13** (*September 13* ) என்பது இந்தியாவில் 2022 ஆம் ஆண்டு கன்னட மொழியில் வெளியான ஒரு திரைப்படமாகும். திரைப்படத்தை இராசா பால்கிருட்டிணா இயக்கியுள்ளார். சிரேயா ரிதிபன், வினய் பிரசாத், செய் சகதீசு மற்றும் இவான் நிக்லி ஆகியோர் முக்கிய வேடங்களில் நடித்துள்ளனர். கதையை இவான் நிக்லி எழுதியுள்ளார். ஒளிப்பதிவு மற்றும் படத்தொகுப்பை இயக்குனரே கையாண்டுள்ளார். கோவிட் தொற்றுநோயின் முதல் ஊரடங்கிற்குப் பிறகு படத் தயாரிப்பு தொடங்கியது.
# செப்டம்பர் 13 (திரைப்படம்)

## கதை

நித்யா ஓர் இளம் பெண். தனது கடின உழைப்பு மற்றும் ஆர்வத்தின் மூலம், ஒரு செவிலியராக மாறுகிறார். கோவிட் இந்தியாவைத் தாக்கும் வரை எல்லாம் இயல்பாக இருக்கிறது. அடுத்து என்ன நடக்கிறது என்பதே கதையின் கருவாகும்.
# செப்டம்பர் 13 (திரைப்படம்)

## நடிகர்கள்

- சிரேயா ரித்திபென்
- செய் செகதீசு
- வினய் பிரசாத்
- சியார்ச்சு சபதிகம்
- நிக்லி கூட
- யமுனா சிறீநிதி:
- சிந்தன் ராவ்
# செப்டம்பர் 13 (திரைப்படம்)

## இசை

திரைப்படத்திற்கு சுரேசு பீட்டர்சு இசையமைத்துள்ளார்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

**சிறப்பு மாதம்** வரிசையில், டிசம்பர் மாதமானது செம்மைப்படுத்துதல் பணிக்கென அறிவிக்கப்பட்டது.  
**தமிழக ஆசிரியர்கள் எழுதியக் கட்டுரைகளைச் செம்மைப்படுத்துதல்**
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## நோக்கம்

2017 ஆம் ஆண்டில் தமிழகத்துப் பள்ளி ஆசிரியர்களுக்கு பயிற்சியளிக்கப்பட்டு, அதன் வாயிலாக சுமார் 10,000 கட்டுரைகள் உருவாக்கப்பட்டன. அக்கட்டுரைகளை செம்மைப்படுத்தும் பணி தொடர்ந்து நடைபெற்று வருகிறது.  
இந்தப் பணியின் மீது கவனக்குவியம் செலுத்தி, சிறப்பு மாதம் முழுவதும் துப்புரவு, மேம்படுத்துதல் ஆகிய பணிகளைச் செய்தலே நோக்கமாகும்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## நாட்கள்

டிசம்பர் 1, 2022 முதல் டிசம்பர் 31, 2022 வரை
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## செய்யவேண்டிய பணியாக கருதப்பட்டவை

1. கலைக்களஞ்சியம் அல்லாத கட்டுரைகள், தானியங்கித் தமிழாக்கக் கட்டுரைகள் ஆகியவற்றை நீக்க வேண்டும்.
1. மேற்கோள்கள் சேர்த்தல், விக்கியாக்கம், வடிவமைப்பு முன்னேற்றங்கள், எழுத்துப் பிழை திருத்தம், சொற்றொடர்த் திருத்தங்கள் ஆகிய மேம்பாட்டுப் பணிகள்.
1. செம்மைப்படுத்தப்பட்டும் துப்புரவு முடிந்ததாக அறிவிக்கப்படாத கட்டுரைகள் இன்னமும் இருக்கின்றன. அவற்றை துப்புரவு முடிந்ததாக அறிவிக்க வேண்டும்.
1. ஏற்கனவே இருக்கும் கட்டுரையைச் சிதைத்து, பகுப்பைச் சேர்த்துள்ளதையும் அறிய முடிகிறது. எடுத்துக்காட்டு: மதுராந்தகம். இதனையும் கவனத்திற்கொள்ள வேண்டும்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## வழிகாட்டல்கள் / நெறிமுறைகள்

1. கட்டுரைகளை ஒருங்கிணைக்க வார்ப்புரு இட்டுவிட்டால், துப்புரவு முடிந்ததாகக் கருதவும்.
1. துப்புரவு முடிந்துவிட்டதாகக் கருதினால், **துப்புரவு முடிந்த** ---- மாவட்ட ஆசிரியர்கள் தொடங்கிய கட்டுரைகள் எனும் பகுப்பினை இட வேண்டும். தரவுகளைக் கொண்டிருப்பதற்காக இந்த வேண்டுகோள்.
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## பார்வைக்கு

- **முதன்மைத் திட்டம்:** விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு
- **நடைமுறையில் இருக்கும் திட்டம்:** விக்கிப்பீடியா:தமிழக ஆசிரியர்கள் விக்கிப்பீடியா பங்களிப்புத் திட்டம்/துப்புரவு/2022
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## பங்குபெற ஆர்வமுள்ள பயனர்கள்

1. பாலசுப்ரமணியன்
1. --சத்திரத்தான் (பேச்சு) 02:03, 1 திசம்பர் 2022 (UTC)
1. <font face="Casteller" size="4">ஸ்ரீதர். ஞா</font> <sup><font face="Lucida Handwriting" color="green">(✉)</font></sup> 04:36, 2y6 திசம்பர் 2022 (UTC)
1. --மா. செல்வசிவகுருநாதன் (பேச்சு) 06:32, 30 திசம்பர் 2022 (UTC)
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## ஒருங்கிணைப்பாளர்கள்

- மா. செல்வசிவகுருநாதன்
# விக்கிப்பீடியா:செம்மைப்படுத்துதல் பணிக்கான சிறப்பு மாதம் - டிசம்பர் 2022

## பெற்ற பலன்கள்

- 134 கட்டுரைகள் கையாளப்பட்டு, 77 கட்டுரைகள் துப்புரவு முடிந்தவையாக அறிவி்க்கப்பட்டன. 57 கட்டுரைகள் ஒருங்கிணைக்கப்பட்டிருக்கலாம்; அல்லது நீக்கப்பட்டிருக்கலாம்.
# அரிட்டாபட்டி கல்வெட்டுகள்

**அரிட்டாபட்டி கல்வெட்டுகள்**, தமிழ்நாட்டின் மதுரை மாவட்டம், மேலூர் ஊராட்சி ஒன்றியம், அரிட்டாபட்டி ஊராட்சியில் அமைந்த அரிப்படாபட்டி கிராமத்தில் உள்ள அரிட்டாபட்டி மலைக்குன்றில் உள்ளது. இம்மலைக் குன்றின் கிமு இரண்டாம் நூற்றாண்டு சமணப் படுக்கைகளும், அதன் மேல் இரண்டு வரியில் தமிழ்ப் பிராமி கல்வெட்டுக்கள் உள்ளது. இம்மலைக்குன்றில் மகாவீரர் புடைப்புச் சிற்பத்தின் கீழ் 1,300 ஆண்டுகள் பழமையான பாண்டியர் காலத்து தமிழ் வட்டெழுத்து கல்வெட்டும், ஒரு குடைவரை கோயிலும் உள்ளது. 16ம் நூற்றாண்டைச் சார்ந்த தாமிர செப்பேடுகளும் அரிட்டாபட்டி மலைக்குன்றில் கண்டெடுக்கப்பட்டது. அரிட்டாபட்டி மலைக்குன்றின் தமிழி கல்வெட்டும், வட்டெழுத்து கல்வெட்டுகளும் மதுரையில் வாழ்ந்த சமண சமயத்தவரைக் குறிக்கும் கல்வெட்டுகளாகும்.
# அரிட்டாபட்டி கல்வெட்டுகள்

## அமைவிடம்

அரிட்டாபட்டி கல்வெட்டுக்கள் மேலூருக்கு மேற்கே 9 கிலோ மீட்டர் தொலைவிலும்; மதுரை நகரத்திலிருந்து 27 கிலோ மீட்டர் தொலைவிலும் உள்ள அரிட்டாபட்டி மலைக்குன்றில் உள்ளது.
# அரிட்டாபட்டி கல்வெட்டுகள்

## கல்வெட்டுக்களின் விளக்கம்

### தமிழ்ப் பிராமி கல்வெட்டு

கிமு இரண்டாம் நூற்றாண்டு அரிட்டாபட்டி தமிழ்ப் பிராமி கல்வெட்டுகளை கள ஆய்வுகளில் திருத்தமாக பாடம் வாசிக்கப்பட்டு ஐ. மகாதேவன் என்பவர் தனது ஆய்வு அறிக்கையில் வெளியிட்டார்.தமிழ்ப் பிராமி கல்வெட்டில் நெல்வேலியைச் சேர்ந்த சிழிவன் அதினன் வெளியன் என்பவன் இக்குகைத் தளத்தை கட்டுவித்தான் என்றுள்ளது. சிழிவன் என்பது செழியன் என்னும் பாண்டியர் குடிப்பெயராகும். அதினன் வெளியன் என்பது கொடையாளியின் இயற்பெயராகும். வெள் என்பதன் நீட்டலே வேள் என்பது ஆய்வு முடிபாகும். எனவே நெல்வேலியை ஆண்ட அதினன் என்னும் வேள் அமைத்து வைத்த கற்படுக்கையாக இதனைக் கருதலாம். இவ்வேள் பாண்டியர் குடியைச் சேர்ந்தவன் என்பதுவும் குறிப்பிடத்தக்கது.
# அரிட்டாபட்டி கல்வெட்டுகள்

## கல்வெட்டுக்களின் விளக்கம்

### வட்டெழுத்து கல்வெட்டு

புடைப்புச் சிற்பத்தின் கீழ் வட்டெழுத்து கல்வெட்டுகள்]]
திருப்பிணையன் மலையிலிருந்த பொற்கோட்டுக் கரணத்தார் பெயரால் செய்யப்பட்ட மகாவீரர் திருமேனிக்குப் பாதிரிக்குடி ஊரவையினர் காவலாக இருந்துள்ளதை அதனடியில் பொறிக்கப்பட்ட வட்டெழுத்துக் கல்வெட்டு தெரிவிக்கிறது. பாண்டியர் கால இக்கல்வெட்டு 1300 ஆண்டுகள் பழமையானது.
# அரிட்டாபட்டி கல்வெட்டுகள்

## இதனையும் காண்க

- அரிட்டாபட்டி பல்லுயிர் சூழலியல் பாரம்பரியத் தளம்
- அரிட்டாபட்டி, மதுரை
# வார்ப்புரு:தமிழக ஆசிரியர்கள் விக்கிப்பீடியா பங்களிப்புத் திட்டம் - இன்றைய நிலவரம்

| எண் | <span>துப்புரவு நிறைவடைந்ததாக *அறிவிக்கப்பட்ட* கட்டுரைகளின் எண்ணிக்கை (தற்போது)</span> |  |  |  |  |  |  |
| --- | --- | --- | --- | --- | --- | --- | --- |
| 1 | அரியலூர் |  |  |  |  |  |  |
| 2 | இராமநாதபுரம் | align=212 | align=23 | align=0 | align= |  |  |
| 3 | ஈரோடு | align=106 | align=3 | align=0 | align= |  |  |
| 4 | கடலூர் |  |  |  |  |  |  |
| 5 | கரூர் | align=123 | align=5 | align= | align= |  |  |
| 6 | கன்னியாகுமரி | align=301 + 28 | align=37 | align= | align= |  |  |
| 7 | காஞ்சிபுரம் | align=360 | align=29 | align= | align= |  |  |
| 8 | கிருஷ்ணகிரி |  |  |  |  |  |  |
| 9 | - | 10 | சிவகங்கை | align=225 | align=14 | align= | align= |
| 11 | சென்னை | align=9 + 1 | align=6 | align=0 | align= |  |  |
| 12 | சேலம் | align=105 | align=6 | align= | align= |  |  |
| 13 | தஞ்சாவூர் | align=184 | align=48 | align= | align= |  |  |
| 14 | தர்மபுரி | align=129 + 10 | align=181 | align= | align= |  |  |
| 15 | திண்டுக்கல் | align=113 | align=15 | align= | align= |  |  |
| 16 | திருச்சி | align=78 + 1 | align=1 | align= | align= |  |  |
| 17 | திருநெல்வேலி | align=109 | align=16 | align=0 | align= |  |  |
| 18 | திருப்பூர் | align=63 | align=8 | align= | align= |  |  |
| 19 | திருவண்ணாமலை | align=244 | align=24 | align= | align= |  |  |
| 20 | திருவள்ளூர் | align=93 | align=2 | align= | align= |  |  |
| 21 | திருவாரூர் | align=110 | align=0 | align= | align= |  |  |
| 22 | தூத்துக்குடி | align=191 | align=7 | align= | align= |  |  |
| 23 | தேனி | align=76 | align=10 | align=0 | align= |  |  |
| 24 | நாகப்பட்டினம் | align=0 | align=110 | align= | align= |  |  |
| 25 | நாமக்கல் | align=23 | align=87 | align=0 | align= |  |  |
| 26 | நீலகிரி |  |  |  |  |  |  |
| 27 | - | 28 | பெரம்பலூர் |  |  |  |  |
| 29 | மதுரை | align=248 | align=8 | align= | align= |  |  |
| 30 | விருதுநகர் | align=90 + 6 + 4 | align=367 | align=0 | align= |  |  |
| 31 | விழுப்புரம் | align=227 | align=9 | align= | align= |  |  |
| 32 | வேலூர் | align=689 + 66 + 5 | align=531 | align= | align= |  |  |
| **மொத்தம்** | align=<span>**4752**^ | align=<span>**1721**^ | align=<span>**** | align=<span>**** | } |  |  |  
**குறிப்புகள்:**
- ^ மனித ஆற்றல் மூலமாக கூட்டுத்தொகை கணக்கிடப்பட்டது.
- தற்போதைய தரவுகள் அனைத்தும் தானாகவே இற்றையாகும். <small> </small>  
- சில கட்டுரைகள் நீக்கப்படுவதால், இறுதி எண்ணிக்கை வேறுபடலாம்.
<noinclude>  
</noinclude>
# இந்துக்கள் சிறுபான்மையாக உள்ள மாநிலங்கள் பட்டியல்

இந்தியாவைப் பொறுத்த வரை பெரும்பான்மையாக உள்ளவர்கள் இந்து சமயத்தினர் ஆவர். இருப்பினும் மாநில வாரியாக பார்க்கும் போது 5 மாநிலங்கள் மற்றும் மூன்று ஒன்றியப் பகுதிகளில் இந்துக்கள் சிறுபான்மையாக உள்ளனர். 1992-ஆம் ஆண்டின் சிறுபான்மையினருக்கான தேசிய ஆணையச் சட்டத்தின் பிரிவு 2(c) & (f) இன் கீழ் அறிவிக்கப்பட்ட சமயத்தைச் சேர்ந்த இசுலாமிய, கிறிஸ்தவ, சீக்கிய, பௌத்தம், சமண மற்றும் பார்சி சமயத்தைச் சேர்ந்த இந்தியக் குடிமக்களுக்கு சிறுபான்மையினருக்கான கல்வி நிறுவனங்களில் சலுகைகள் வழங்கப்படுகிறது.இந்துக்கள் சிறுபான்மையாக உள்ள கீழ்கண்ட மாநிலங்கள் மற்றும் ஒன்றியப் பகுதிகளின் அரசுகள் சலுகைகள் வழங்குவதில்லை.
# இந்துக்கள் சிறுபான்மையாக உள்ள மாநிலங்கள் பட்டியல்

## இந்துக்கள் சிறுபான்மையாக உள்ள மாநிலங்கள் & ஒன்றியப் பகுதிகள்

1. நாகாலாந்து - இந்துக்கள் 8.75% - (கிறித்தவர்கள் 87.93%)
1. மேகாலயா - இந்துக்கள் 11.53% - (கிறித்தவர்கள் 74.59%)
1. மிசோரம் - இந்துக்கள் 2.75% - (கிறித்தவர்கள் 87.16%)
1. அருணாச்சலப் பிரதேசம் - இந்துக்கள் 29.04% - (கிறித்துவர்கள் 30.26% & பிறர் 26.20%)
1. பஞ்சாப் - இந்துக்கள் 38.49% - (சீக்கியர்கள் 57.69%)
1. ஜம்மு காஷ்மீர் மற்றும் லடாக், (ஒன்றியப் பகுதிகள்) - இந்துக்கள் 28.44% - (இசுலாமியர்கள் 68.31%)
1. இலட்சத்தீவுகள், (ஒன்றியப் பகுதி) - இந்துக்கள் 2.77% - (இசுலாமியர்கள் 96.58%)
# இந்துக்கள் சிறுபான்மையாக உள்ள மாநிலங்கள் பட்டியல்

## வழக்கு

6 மாநிலங்கள் மற்றும் மூன்று ஒன்றியப் பகுதிகளில் வாழும் இந்து சமயச் சிறுபான்மை இன மக்களுக்கு, சிறுபான்மையோர் கல்வி நிறுவனங்களுக்கான தேசிய ஆணையத்தின்சட்டப் பிரிவு 2 (f) தகுதி குறித்து புது தில்லி வழக்கறிஞர் அஸ்வினி குமார் உபாத்தியாயா என்பவர் உச்ச நீதிமன்றத்தில் மே 2022ல் வழக்கு தொடுத்துள்ளார்.  
வழக்கறிஞர் அஸ்வினி குமார் உபாத்யாயா தாக்கல் செய்த மனுவுக்கு பதிலளித்த சிறுபான்மை விவகார அமைச்சகம், தேசிய சிறுபான்மையினர் ஆணையச் சட்டம், 1992ன் பிரிவு 2சியின் கீழ் 6 சமயத்தினர் சிறுபான்மை சமூகங்களாக இந்திய அரசு அங்கீகாரம் கொடுத்துள்ளது என்றும், இந்துக்கள் உட்பட எந்தவொரு மத அல்லது மொழிவழி சமூகத்தையும் தங்கள் எல்லைக்குள் சிறுபான்மையினராக அறிவிக்க அரசாங்கங்களுக்கு அதிகாரம் உள்ளது என்று கூறியது.  
உபாத்யாயா தேசிய சிறுபான்மை கல்வி நிறுவன சட்டம், 2004 இன் பிரிவு 2(f) இன் செல்லுபடியை சவால் செய்தார். இது இந்திய அரசுக்கு கட்டுப்பாடற்ற அதிகாரத்தை அளிக்கிறது என்று குற்றம் சாட்டி, "வெளிப்படையாக தன்னிச்சையானது, பகுத்தறிவற்றது மற்றும் புண்படுத்தும்" என்று குறிப்பிட்டது. சட்டத்தின் பிரிவு 2(f) இந்தியாவில் உள்ள சிறுபான்மை சமூகங்களை அடையாளம் காணவும் அறிவிக்கவும் நடுவண் அரசுக்கு அதிகாரம் அளிக்கிறது. மனுவின்படி, உண்மையான மத மற்றும் மொழி சிறுபான்மையினருக்கு சிறுபான்மையினரின் உரிமைகளை மறுப்பது, அரசியலமைப்பின் 14 மற்றும் 21 வது பிரிவுகளை மீறுவதாகும்  
முஸ்லிம்கள், கிறிஸ்தவர்கள், சீக்கியர்கள், பௌத்தர்கள், சமணர்கள் மற்றும் பார்சிகள் ஆகிய ஆறு சமூகங்களை சிறுபான்மையினராக அறிவிக்கும் மத்திய அரசின் அறிவிப்பை எதிர்த்து பல உயர் நீதிமன்றங்களில் உள்ள வழக்குகளை மாற்றக் கோரிய மனுவை உச்ச நீதிமன்றம் ஏற்கனவே ஏற்றுக்கொண்டது என்பது குறிப்பிடத்தக்கது.  
இந்த வழக்கில் இந்திய அரசு தனது கருத்தை கூற உச்ச நீதிமன்றத்தில் கால அவகாசம் கேட்டது.இந்த வழக்கில் இந்திய அரசு பதில் அளிக்க உச்ச நீதிமன்றம் மூன்று மாதம் கால அவகாசம் வழங்கியது.24 நவம்பர் 2022ல் அன்று வழக்கு குறித்து மாநிலங்கள் மற்றும் ஒன்றியப் பகுதிகளின் அரசுகளின் கூட்டத்தைக் கூட்டி கருத்தறிய இந்திய அரசுக்கு 6 வார கால அவகாசம் உச்ச நீதிமன்றம் வழங்கியது.  
இந்துக்கள் 10 மாநிலங்கள் மற்றும் ஒன்றியப் பகுதிகளில் சிறுபான்மை மக்களாக உள்ளனர் என இந்திய அரசு உச்ச நீதிமன்றத்தில் தெரிவித்துள்ளது.
# மாநிலங்களவைத் தேர்தல்கள் 2005

**மாநிலங்களவைத் தேர்தல்கள் 2005** என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2005ஆம் ஆண்டு பல்வேறு தேதிகளில் தேர்தல்கள் நடைபெற்றன. கோவாவிலிருந்து ஒரு உறுப்பினரும், குஜராத்திலிருந்து மூன்று உறுப்பினர்களும் மேற்கு வங்கத்திலிருந்து 6 உறுப்பினர்களும் தேர்ந்தெடுக்கப்பட்டனர்.
# மாநிலங்களவைத் தேர்தல்கள் 2005

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் நடைபெற்றது.
# மாநிலங்களவைத் தேர்தல்கள் 2005

## தேர்தல்கள்

### தேர்ந்தெடுக்கப்பட்ட உறுப்பினர்கள்

2005இல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2005-2011 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2011ஆம் ஆண்டில் ஓய்வு பெற்றனர். *பட்டியல் முழுமையடையவில்லை.*  
மாநில - உறுப்பினர் - கட்சி
**2005-2011 காலத்திற்கான மாநிலங்களவை உறுப்பினர்கள்**  
| - | கோவா | சாந்தாராம் நாயக் | இதேகா |
| --- | --- | --- | --- |
| - | குஜராத் | அகமது படேல் | இதேகா |
| குஜராத் | சூர்யகாந்த்பாய் ஆச்சார்யா | பாஜக | மரணம் 22/12/2009 |
| குஜராத் | சுரேந்திர மோதிலால் படேல் | பாஜக |  |
| - | மேற்கு வங்காளம் | அபானி ராய் | ஆர்எஸ்பி |
| மேற்கு வங்காளம் | அர்ஜுன் குமார் சென்குப்தா | சுயே |  |
| மேற்கு வங்காளம் | சித்தபிரதா மஜும்தார் | சிபிஎம் | 20/02/2007 |
| மேற்கு வங்காளம் | முகமது அமீன் | சிபிஎம் | தேர்தல் 17/05/2007 |
| மேற்கு வங்காளம் | பிருந்தா காரத் | சிபிஎம் |  |
| மேற்கு வங்காளம் | சீதாராம் யெச்சூரி | சிபிஎம் |  |
| மேற்கு வங்காளம் | சுவபன் சாதன் போஸ் | ஏஐடிசி |  |
| - | } |  |  |
# மாநிலங்களவைத் தேர்தல்கள் 2005

## இடைத்தேர்தல்

2005ஆம் ஆண்டு கீழ்க்கண்ட இடைத்தேர்தல் நடைபெற்றது.  
- 02/04/2006 அன்று பதவிக்காலம் முடிவடையும் நிலையில் மகாராட்டிரத்தைச் சேர்ந்த மாநிலங்களவை உறுப்பினர் நிருபம் 18/03/2005 அன்று பதவி விலகியதால், காலியான இடத்திற்கு இடைத்தேர்தல் 30/04/2005 அன்று இடைத்தேர்தல் நடத்தப்பட்டது.
- 03/06/2005 அன்று சார்கண்ட் மற்றும் கேரளாவிலிருந்து காலியாக உள்ள இடங்களுக்கு இடைத்தேர்தல் நடத்தப்பட்டன. 16 மார்ச், 2005 அன்று உறுப்பினர் இசுடீபன் மராண்டியின் சார்க்கண்டு சட்டமன்றத்திற்கு 07/07/2010 அன்று பதவிக்காலம் முடிவடைந்தது. உறுப்பினர் கே. கருணாகரன் 19/01/2007 அன்று பதவி விலகினார் செய்தார். இவரது பதவிக்காலம் 02/04/2010 வரை இருந்தது.
# மாநிலங்களவைத் தேர்தல்கள் 2004

**மாநிலங்களவைத் தேர்தல்கள் 2004** இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2004-ல் தேர்தல்கள் நடத்தப்பட்டன. ஆறு மாநிலங்களிலிருந்து முறையே 13 உறுப்பினர்களையும், 12 மாநிலங்களிலிருந்து 49 உறுப்பினர்களையும், ஆந்திரப் பிரதேசத்திலிருந்து ஆறு உறுப்பினர்களையும், அரியானாவிலிருந்து இரண்டு உறுப்பினர்களையும், மாநிலங்களவைக்குத் தேர்ந்தெடுக்கும் தேர்தல்கள் நடைபெற்றன.
# மாநிலங்களவைத் தேர்தல்கள் 2004

## தேர்தல்கள்

பல்வேறு மாநிலங்களைச் சேர்ந்த உறுப்பினர்களைத் தேர்ந்தெடுப்பதற்கான தேர்தல் 2004-ல் நடைபெற்றது. *பட்டியல் முழுமையடையவில்லை.*
# மாநிலங்களவைத் தேர்தல்கள் 2004

## தேர்தல்கள்

### தேர்ந்தெடுக்கப்பட்ட உறுப்பினர்கள்

2004-ல் நடைபெற்ற தேர்தலில் பின்வரும் உறுப்பினர்கள் தேர்ந்தெடுக்கப்பட்டனர். இவர்கள் 2004-2010 காலத்திற்கு உறுப்பினர்களாக இருந்தனர். பதவி விலகல் அல்லது பதவிக்காலத்திற்கு முன் மரணம் ஏற்பட்டால் தவிர, 2010 ஆம் ஆண்டில் ஓய்வு பெற்றனர்.
**மாநிலங்களவை உறுப்பினர் பதவிக்காலம் 2004–2010**  
| - | அசாம் | சில்வியஸ் கான்ட்பன் | இதேகா |  |
| --- | --- | --- | --- | --- |
| அசாம் | அன்வரா தைமூர் | இதேகா |  |  |
| - | இமாச்சலப்பிரதேசம் | நந்த் குமார் சாய் | பாஜக |  |
| சண்டிகார் | மொக்சினா கித்வாய் | இதேகா |  |  |
| - | மத்தியப்பிரதேசம் | ஜெய்ராம் ரமேஷ் | இதேகா |  |
| ஆந்திரப்பிரதேசம் | என். ஜனார்த்தன ரெட்டி | இதேகா |  |  |
| ஆந்திரப்பிரதேசம் | ஜேசுதாசு சீலம் | இதேகா |  |  |
| ஆந்திரப்பிரதேசம் | வி. அனுமந்த ராவ் | இதேகா |  |  |
| ஆந்திரப்பிரதேசம் | கிரீசு குமார் சங்கி | இதேகா |  |  |
| ஆந்திரப்பிரதேசம் | பெனுமாலி மது | சிபிஎம் |  |  |
| - | அரியானா | அஜய் சிங் சௌதாலா | ஐ என் எல் டி | பதவி விலகல் 03.11.2009 |
| அரியானா | தர்லோசன் சிங் | சுயே |  |  |
| - | } |  |  |  |
# மாநிலங்களவைத் தேர்தல்கள் 2004

## இடைத்தேர்தல்

தொடர்ந்து 2004-ம் ஆண்டு இடைத்தேர்தல் நடைபெற்றது.  
- 02/04/2006 அன்று குர்சரண் சிங் மற்றும் 01/04/2004 அன்று குர்சரண் சிங் பதவிக்காலம் முடிவடைய 16/10/2003 அன்று சீட்டிங் உறுப்பினர்களான கே.எம்.கான் இறந்ததால் ஆந்திரா மற்றும் பஞ்சாப் மாநிலங்களில் இருந்து காலியாக உள்ள இடங்களுக்கு 21/06/2004 அன்று இடைத்தேர்தல் நடத்தப்பட்டது. 09/04/2008 அன்று முடிவடைகிறது.  
- 04/05/2004 அன்று பதவிக்காலம் முடிவடைந்து 09/04/2008 அன்று இருக்கை உறுப்பினர் டாக்டர் அப்ரார் அகமது இறந்ததால் ராஜஸ்தானில் இருந்து காலியாக உள்ள இடத்துக்கு 21/06/2004 அன்று இடைத்தேர்தல் நடத்தப்பட்டது.  
- 13/05/2004 அன்று ராஜீவ் ரஞ்சன் சிங் பதவிக்காலம் 02/04/2006 அன்றும், லாலு பிரசாத் 13/05/ 13/05/ அன்றும் முடிவடைந்த நிலையில் பீகாரில் இருந்து காலியாக உள்ள இடத்துக்கு 28/06/2004 அன்று இடைத்தேர்தல் நடத்தப்பட்டது. 2004 09/04/2008 அன்று முடிவடைகிறது.  
- 28/06/2004 அன்று மத்தியப் பிரதேசம் மற்றும் மேற்கு வங்கத்திலிருந்து காலியாக உள்ள இடங்களுக்கு இடைத்தேர்தல் நடத்தப்பட்டது, ஏனெனில் லோக்சபாவின் இருக்கை உறுப்பினர்களான கைலாஷ் சந்திரா 13/05/2004 அன்று 02/04/2006 மற்றும் பிரணாப் முகர்ஜியின் பதவிக்காலம் 13 இல் முடிவடைந்தது. /05/2004 18/08/2005 அன்று முடிவடைகிறது.  
- 13/05/2004 அன்று 03/04/2006 அன்று பதவிக்காலம் முடிவடைவதால், லோக்சபாவின் இருக்கை உறுப்பினர்களான மனமோகன் சமல் மக்களவைக்குத் தேர்ந்தெடுக்கப்பட்டதால், ஒரிசாவிலிருந்து காலியாக உள்ள இடத்துக்கு 28/06/2004 அன்று இடைத்தேர்தல் நடத்தப்பட்டது.  
- 28/06/2004 அன்று டெல்லியில் இருந்து காலியாக உள்ள அம்பிகா சோனியின் பதவிக்காலம் 10 ஜூன் 2004 அன்றும், டாக்டர் ஏஆர் கித்வாய் பதவிக்காலம் 27 ஜனவரி 2006 அன்றும், டாக்டர் ஏஆர் கித்வாய் பதவிக்காலம் 27 ஜனவரி 2006ல் முடிவடைந்ததும் 28/06/2004 அன்று நடத்தப்பட்டது.  
- 27/10/2004 அன்று 01/07/2006 அன்று பதவிக்காலம் முடிவடைய, இருக்கை உறுப்பினர் வி.வி.ராகவன் மரணமடைந்ததால், கேரளாவில் இருந்து காலியாக உள்ள இடத்துக்கு 06/01/2005 அன்று இடைத்தேர்தல் நடத்தப்பட்டது.
# பக் பக் பகாக்கு

**பக் பக் பகாக்கு** (*Pak Pak Pakaak*) என்பது 2005 ஆம் ஆண்டு வெளிவந்த இந்திய மராத்தி மொழி குழந்தைகள் சாகச நகைச்சுவை நாடகத் திரைப்படமாகும். கௌதம் சோக்லேகர் திரைப்படத்தை இயக்கினார். எசு.ஓ.சி திரைப்பட நிறுவனமும் ஆசிசு ரெகோவும் இணைந்து தயாரித்தனர்.
# பக் பக் பகாக்கு

## சுருக்கம்

சிறு குறும்புக்காரச் சிறுவன் சிக்லூ/சிக்லு (சக்சாம்) பூத்யா (நானா) என்ற அரக்கனால் வேட்டையாடப்படும் ஒரு பெரிய காட்டிற்குச் செல்கிறான். பல சந்திப்புகள் மூலம், சிக்லு ஒரு பேயுடன் நட்பு கொள்கிறார், அவர்களின் வாழ்க்கை மாறுகிறது.
# பக் பக் பகாக்கு

## நடிகர்கள்

- சிக்லூவாக சக்சாம் குல்கர்னி
- பூத்யா/சகாரம் வைத்யாவாக நானா படேகர்
- சலூவாக நாராயணி சாசுதிரி
- சிக்லூவின் பாட்டியாக சோதி சுபாசு
- கிராமத் தலைவராக நந்து போல்
- ஆசிரியராக விசய் பட்வர்தன்
- கவுரகாவாக உசா நட்கர்னி
- வித்யாதர் இயோசி பேயோட்டுபவர்
- சாந்தாவாக சோதி சோசி
- அம்பாவாக அதிதி தேசுபாண்டே
- பிராச்சி சா
- பழங்குடியின வயதான பெண்ணாக ரேகா காமத்து
# பக் பக் பகாக்கு

## ஒலிப்பதிவு

**பாடல்கள்:**
- *தலைப்பு பாடல்* - ரவீந்திர சாத்தே, வினோத் ரத்தோட் மற்றும் யாசு நர்வேகர்  
- *பூத்யாச்யே நமன்* - சுதேசு போன்சலே  
- *கசா பாய்* - நானா படேகர், ரவீந்திர சாத்தே  
- *நானாச்சி தாங்கு* - நானா படேகர், யாசு நர்வேகர், கே.சி.ராய்  
- *ஆசி மானதி -* சிரேயா கோசல்  
- *துச் லகீன் சாலு* - வைசாலி சமந்து, யாசு நர்வேகர்  
**பாடல் வரிகள்:**  
கேசி ராய், சிறீரங் காட்போல், சிதேந்திர சோசி
# அபாயகரமான ஆற்றல்

**அபாயகரமான ஆற்றல்** (*Hazardous energy*) என்பது தொழில் பாதுகாப்பு மற்றும் ஆரோக்கியப் பிரிவில் சேமிக்கப்பட்ட ஆற்றலை வெளியேற்றுவது போன்ற செயல்பாடுகளால் தொழிலாளர்களுக்கு ஆபத்தை விளைவிக்கும் எந்தவொரு ஆற்றல் மூலத்தையும் குறிக்கும் என்று வரையறை செய்யப்படுகின்றது. மின்சாரம், இயந்திரம், வெப்பம், இரசாயனம், நீர்மவியல் மற்றும் காற்றழுத்த ஆற்றல் மூலங்கள் உட்பட அனைத்தும் இதில் அடங்கும். இயந்திரங்கள் மற்றும் உபகரணங்கள் பராமரிப்பின் போது, எதிர்பாராத தொடக்கம் அல்லது சேமிக்கப்பட்ட ஆற்றலை வெளியிடுவது போன்ற செயல்பாடுகளில் எதிர்பாராத ஆற்றல் வெளியீட்டைக் கட்டுப்படுத்தத் தவறும்போது இயந்திரம் தொடர்பான காயங்கள் அல்லது உயிரிழப்புகள் ஏற்படலாம். தீக்காயங்கள், நசுங்குதல், வெட்டுப்படுதல், கீறல், துண்டித்தல் அல்லது உடல் பாகங்கள் உடைதல் போன்ற காயங்களும் ஏற்படலாம். பூட்டி வை குறித்து வை போன்ற அணுகல் கட்டுப்பாட்டு நடைமுறைகள் மூலம் இந்த ஆற்றல் மூலங்களிலிருந்து ஏற்படும் ஆபத்தை பல வழிகளில் கட்டுப்படுத்தலாம்.
# கணபதி, கோயம்புத்தூர்

**கணபதி** என்பது இந்தியாவின் தமிழ்நாடு மாநிலத்தில் உள்ள கோயம்புத்தூர் நகரின் புறநகர்ப் பகுதி ஆகும். இது நகரின் வடகிழக்கு பகுதியில் அமைந்துள்ளது. கோயம்புத்தூர் மாநகராட்சி எல்லைக்குள் அதிக மக்கள் தொகை கொண்ட பகுதி இது. இந்த இடத்தில் அமைந்துள்ள பிள்ளையார் கோவிலின் காரணமாக நகரத்தில் உள்ள இந்த பகுதிக்கு அதன் பெயர் வந்தது.
# கணபதி, கோயம்புத்தூர்

## அமைவிடம்

கடல் மட்டத்திலிருந்து சுமார் 441 மீட்டர் உயரத்தில் அமைந்துள்ள கணபதி ஊரின் புவியியல் ஆள்கூறுகள் 11°02'09.8"N 76°58'42.1"E (அதாவது, 11.036060°N 76.978360°E) ஆகும்.
# கணபதி, கோயம்புத்தூர்

## அருகிலுள்ள ஊர்கள்

கோயம்புத்தூர், காந்திபுரம், சங்கனூர், சரவணம்பட்டி, கவுண்டம்பாளையம், நல்லாம்பாளையம், மணியகாரன்பாளையம், ஆவாரம்பாளையம், துடியலூர், டாடாபாத் ஆகியவை கணபதிக்கு அருகில் அமைந்துள்ளவை.
# கணபதி, கோயம்புத்தூர்

## பூ மார்க்கெட்

கோயம்புத்தூர் மேட்டுப்பாளையம் சாலையிலுள்ள மொத்த பூ மார்க்கெட்டில் ஏற்படும் கூட்ட நெரிசலினாலும், பூக்கள் விலையைக் கட்டுப்படுத்தவும், கணபதியிலும் மற்றும் சில இடங்களிலும் பூ மார்க்கெட் கிளைகளை ஆரம்பிக்க கோரிக்கை விடப்பட்டுள்ளது.
# கணபதி, கோயம்புத்தூர்

## பொருளாதாரம்

மாவட்டங்களின் கட்டமைப்பு வசதிகளை மேம்படுத்தவும், கட்டுமானங்களுக்கான திட்ட அனுமதியை விரைவுபடுத்தவும் பெருநகர வளர்ச்சிக் குழுமங்கள் உருவாக்கப்படுகின்றன. அவ்வகையில் கோயமுத்தூர் பெருநகர வளர்ச்சிக் குழுமம் உருவாக்கம் செய்வதற்காக, தமிழ்நாடு அரசால் அறிவிக்கப்பட்ட 118 வருவாய் கிராமங்களில், கோவை வடக்கு தாலுகாவுக்கு உட்பட்ட கணபதி பகுதியும் ஒன்று.
# கணபதி, கோயம்புத்தூர்

## கல்வி

### பள்ளிகள்

அரசு மேல்நிலைப் பள்ளி மற்றும் S. E. S. மெட்ரிகுலேஷன் மேல்நிலைப் பள்ளி ஆகியன இங்குள்ள பிரபலமான பள்ளிகள்.
# கணபதி, கோயம்புத்தூர்

## மருத்துவம்

கோவையில் பிரபலமான K G மருத்துவமனை, 24 மணி நேரமும் செயல்படும் 25 மருத்தவத் துறைகள் கொண்ட K G சிறப்பு மையம் (K G Speciality Center) ஒன்றை கணபதி பகுதியில் ஏற்படுத்தியுள்ளது.
# கணபதி, கோயம்புத்தூர்

## ஆன்மீகம்

### கோயில்கள்

பழமையான புகழ்பெற்ற வேணுகோபால சுவாமி கோயில், கணபதி மற்றும் மரத்தடி மாரியம்மன் கோயில் ஆகியவை கணபதியிலுள்ள முக்கிய கோயில்கள்.
# பி. காயத்ரி கிருட்டிணன்

**பி. காயத்ரி கிருட்டிணன்** (*B. Gayathri Krishnan*) இந்தியாவின் தமிழ்நாடு மாநிலத்திலுள்ள திருவாரூர் மாவட்டத்தின் ஆட்சித் தலைவராக 2021 ஆம் ஆண்டு முதல் பணியாற்றி வருகிறார். கேரளாவைச் சேர்ந்த இவர் பத்தாம் வகுப்பு வரை திருவனந்தபுரத்திலுள்ள நிர்மலா பவன் ஆங்கில வழி மேல்நிலைப் பள்ளியிலும் மேல்நிலைக் கல்வியை திருவனந்தபுரத்தின் மையப்பகுதியான பூஜாப்புராவிலுள்ள புனித மேரி குடியிருப்பு மத்தியப்பள்ளியிலும் கல்வி கற்றார். கணிப்பொறி அறிவியல் பாடத்திலான பொறியியல் பட்டத்தை திருவனந்தபுரத்திலுள்ள மார் பசேலியோசு பொறியியல் மற்றும் தொழில்நுட்பக் கல்லூரியில் 2002 ஆம் ஆண்டு முதல் 2006 ஆம் ஆண்டு வரையிலான காலத்தில் படித்து பெற்றார். திருமணம் செய்து கொண்டு வெளிநாட்டிற்குச் சென்ற இவர் ஒரு குழந்தைக்குத் தாயான பின்னர்தான் இந்திய ஆட்சிப் பணி தேர்வில் வெற்றி பெற வேண்டும் என்ற முனைப்போடு தயாரிக்கத் தொடங்கினார்.  
தனது முதல் முயற்சியிலேயே அனைத்திந்திய அளவில் 433 ஆவது இடம்பிடித்து இந்திய ஆட்சிப்பணி தேர்வில் காயத்ரி கிருட்டிணன் வெற்றி பெற்றார். தன்னுடைய இரண்டாவது முயற்சியில் 37 ஆவது இடத்தைப் பிடித்தார். இந்திய ஆட்சிப் பணியின் 2013 ஆம் ஆண்டு தொகுதி நபர்களில் ஒருவராக இவரும் மாவட்ட ஆட்சித்தலைவர் நிலையில் பொள்ளாச்சி நகரத்தில் துணை ஆட்சியராக பணி நியமனம் செய்யப்பட்டார். மக்களிடம் நெருங்கிப் பழகினார். சாலை அமைக்கும் திட்டத்திற்காக மரங்களை வெட்டாமல் அப்படியே இடமற்றம் செய்யும் முறையை ஊக்குவித்தார். பின்னர் கோவையில் வணிக வரித்துறையில் (மாநில வரிகள்) மாவட்ட இணை ஆணையராக நியமிக்கப்பட்டார். மாவட்ட இணை ஆணையராகவும் இவர் கொரோனா நோய்த்தொற்றுக் காலத்தில் சிறப்பாகச் செயல்பட்டார். தற்போது மாறுதலின் பேரில் திருவாரூர் மாவட்ட ஆட்சியராகத் தொடர்ந்து பணியாற்றுகிறார்.  
அரசு அதிகாரிகள் வாரத்திற்கு ஒருமுறை பொது போக்குவரத்தை பயன்படுத்தினால் சுற்றுச்சூழல் மாசுபாடு தவிர்க்கப்படும் என்றும் பொதுமக்களுக்கு விழிப்புணர்வும் ஏற்படும் என்றும் மாசுக்கட்டுப்பாட்டு வாரியத் தலைவர் ஓர் அறிக்கையில் கூறினார். இதை நடைமுறைப்படுத்தும் வகையில் திருவாரூர் மாவட்ட ஆட்சியர் காயத்ரி கிருட்டிணன் ஒருநாள் தனது மிதிவண்டியை மிதித்தவாறு ஆட்சியர் அலுவலகம் வந்தார். வாரத்திற்கு ஒருமுறையோ அல்லது இருமுறையோ இதேபோன்று பொதுமக்களும் அரசு அதிகாரிகளும் எரிபொருள் இல்லாத வாகனம் மற்றும் பொதுபோக்குவரத்தை பயன்படுத்துமாறு வேண்டுகோளும் விடுத்தார்.  
திருவாரூர் மாவட்ட ஆட்சியர் காயத்ரி கிருட்டிணன் தனது துடிப்பான செயல்பாடுகள் மூலம் பல்வேறு வகையான மக்களும் நன்கு அறிந்தவராக செயல்பட்டு வருகிறார். தமிழ்நாடு மாநில மனித உரிமைகள் ஆணைய வெள்ளிவிழா சென்னை கலைவாணர் அரங்கில் நடைபெற்றபோது தமிழக முதல்வர் மு.க. ஸ்டாலின் திருவாரூர் மாவட்ட ஆட்சியர் காயத்ரி கிருட்டிணனுக்கு மனித உரிமை விருது வழங்கி சிறப்பித்தார்.
# மாநிலங்களவைத் தேர்தல்கள் 1952

**மாநிலங்களவைத் தேர்தல்கள் 1952** (*1952 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை (ராஜ்யசபா) உறுப்பினர்களைத் தேர்ந்தெடுப்பதற்காக 1952-ல் நடைபெற்ற தேர்தல்கள் ஆகும்.
# மாநிலங்களவைத் தேர்தல்கள் 1952

## தேர்தல்கள்

சுதந்திர இந்தியாவின் பல்வேறு மாநிலங்களிலிருந்து உறுப்பினர்களைத் தேர்ந்தெடுக்க 1952-ல் தேர்தல் நடைபெற்றது. சர்வபள்ளி இராதாகிருஷ்ணன் மாநிலங்களவையின் முதல் தலைவராகவும், நாட்டின் முதல் துணைக் குடியரதுத் தலைவராகவும் இருந்தார்.
# மாநிலங்களவைத் தேர்தல்கள் 1952

## தேர்தல்கள்

### தேர்ந்தெடுக்கப்பட்ட உறுப்பினர்கள்

மாநிலங்களவை உறுப்பினர்கள் 1952-ல் நடைபெற்ற தேர்தலில் தேர்ந்தெடுக்கப்பட்டனர். இந்திய **அரசியலமைப்பின் நான்காவது அட்டவணையின்படி**, மாநிலங்களவை முதன்முதலில் ஏப்ரல் 3, 1952-ல் உருவாக்கப்பட்டது. இது 216 உறுப்பினர்களைக் கொண்டது. இதில் 12 உறுப்பினர்கள் குடியரசுத் தலைவரால் பரிந்துரைக்கப்பட வேண்டும், மீதமுள்ள 204 பேர் மாநிலங்களைப் பிரதிநிதித்துவப்படுத்தும் வகையில் தேர்ந்தெடுக்கப்பட்டனர். மாநிலங்கள் குழு (உறுப்பினர்களின் பதவிக்காலம்) *ஆணை, 1952* என அழைக்கப்படும் குடியரசுத் தலைவர் ஆணைப்படி, சில உறுப்பினர்களின் பதவிக் காலத்தைக் குறைப்பதற்கான ஆணை, பின்னர் தேர்ந்தெடுக்கப்பட்ட உறுப்பினர்களில் மூன்றில் ஒரு பங்கு இருக்கைகள் ஒவ்வொரு இரண்டாம் ஆண்டிலும் ஓய்வு பெறும். ஒரு உறுப்பினரின் பதவிக்காலம் 2 ஏப்ரல் 1958 அன்று முடிவடைகிறது; 2 ஏப்ரல் 1956 மற்றும் 2 ஏப்ரல் 1954 மற்றும் அதன்படி உறுப்பினர்கள் முதல், இரண்டாவது அல்லது மூன்றாவது பிரிவில் வைக்கப்படுவார்கள்.
# மாநிலங்களவைத் தேர்தல்கள் 1952

## இடைத்தேர்தல்

1952ஆம் ஆண்டு கீழ்க்கண்ட இடைத்தேர்தல் நடைபெற்றது.  
**1952-1956 காலத்திற்கான ராஜ்யசபா உறுப்பினர்கள்**  
| பம்பாய் | பிரேம்ஜி லியூவா | இந்திய தேசிய காங்கிரஸ் | 07/08/1952-ல் தேர்ந்தெடுக்கப்பட்டார் |
| --- | --- | --- | --- |
| பம்பாய் | டாக்டர் என்எஸ் ஹர்திகர் | இந்திய தேசிய காங்கிரசு | 07/08/1952-ல் தேர்ந்தெடுக்கப்பட்டார் |
| பம்பாய் | லகம்ஷி லாவ்ஜி | இந்திய தேசிய காங்கிரசு | 24/09/1952-ல் தேர்ந்தெடுக்கப்பட்டார் |
| மத்திய பிரதேசம் | ரமேஷ் அக்னிபோஜ் | இந்திய தேசிய காங்கிரசு | 10/11/1952-ல் தேர்ந்தெடுக்கப்பட்டார் |
| மதராசு | நீலம் சஞ்சீவ ரெட்டி | இந்திய தேசிய காங்கிரசு | 22/08/1952-ல் தேர்ந்தெடுக்கப்பட்டார் |
# நாரிமன் இல்லம்

**நாரிமன் ஹவுஸ்** (*Nariman House*), இதனுள் இந்திய யூதர்களின் தொழுகைக்கூடம் (*Chabad house*) ( உள்ளது. ஐந்து மாடிகள் கொண்ட நாரிமன் இல்லம் இந்தியாவின் தெற்கு மும்பையின் கொலாபா பகுதியில் உள்ளது.  
2008 மும்பை தீவிரவாத தாக்குதலில் நார்மன் இல்லத்தில் இருந்த ஆறு யூதர்கள், பாகிஸ்தான் நாட்டு இரண்டு தீவிரவாதிகளால் சுட்டுக் கொல்லப்பட்டனர். யூதக் தொழுகைக்கூட போதகரின் இரண்டு வயது மகன் மோசே எனும் குழந்தை சந்திர சாமுவேல் என்பவரால் காப்பாற்றப்பட்டது.  
மகாராஷ்டிரா அரசின் பயங்கரவாத எதிர்ப்புப் படையினர் சுட்டதில் தீவிரவாதிகளில் நசீர் என்ற அபு உமர் மற்றும் பாபர் இம்ரான் கொல்லப்பட்டனர்.  
2017 ஆம் ஆண்டில் தீவிரவாதிகளால் சிதிலமடைந்த நார்மன் இல்லம் மறுசீரமைக்கப்பட்டது. நவம்பர் 2019ல் பொதுமக்களின் பார்வைக்கு திறந்து விடப்பட்டது.
# சிறுபான்மையினர் கல்வி நிறுவனங்களுக்கான தேசிய ஆணையம்

**சிறுபான்மையினர் கல்வி நிறுவனங்களுக்கான தேசிய ஆணையம்** (**National Commission for Minority Educational Institutions (NCMEI)** (சுருக்கமாக:NCMEI) இந்தியாவில் மதச் சிறுபான்மையினரால் நிறுவப்பட்ட கல்வி நிறுவனங்களைப் பாதுகாக்க நிறுவப்பட்டது. இது தேசிய சிறுபான்மையினர் கல்வி நிறுவனங்கள் சட்டம் (NCMEI சட்டம்), 2004ன் கீழ் நிறுவப்பட்ட ஒரு சட்டப்பூர்வ அமைப்பாகும். இது இந்திய அரசியலமைப்பின் சட்டப் பிரிவு 30, வழங்கப்பட்டுள்ளபடி, மத சிறுபான்மையினர் தங்கள் விருப்பப்படி கல்வி நிறுவனங்களை நிறுவ மற்றும் நிர்வகிக்கும் உரிமைகளை உறுதி செய்கிறது. மொழிச் சிறுபான்மையினர் NCMEI சட்டம், 2004ன் வரம்பிற்குள் வரமாட்டார்கள்.
# சிறுபான்மையினர் கல்வி நிறுவனங்களுக்கான தேசிய ஆணையம்

## வரலாறு

சிறுபான்மை கல்வி நிறுவனங்களுக்கான தேசிய ஆணையம் (NCMEI) தேசிய பொது குறைந்தபட்ச திட்டத்தில் குறிப்பிடப்பட்டுள்ள மத சிறுபான்மையினரின் நலனுக்காக நிறுவப்பட்டது. இந்திய அரசு நவம்பர் 2004 இல் ஒரு ஆணையின் மூலம் இந்த ஆணையத்தை நிறுவியது. சனவரி 2005 இல் இயற்றிய சட்டத்தின் மூலம் இந்த ஆணையம் செயல்படுகிறது.